อีเบลิน: สุดยอดชีวิตเกมเมอร์

อีเบลิน: สุดยอดชีวิตเกมเมอร์ () ชื่อเดิม Ibelin เป็นภาพยนตร์สารคดีของนอร์เวย์ในปี 2024 กำกับโดย เบนจามิน รี

 เรื่องย่อ 
แมตส์ สตีน ชายชาวนอร์เวย์ที่เกิดมาพร้อมกับโรคกล้ามเนื้อเสื่อมดูเชน (Duchenne muscular dystrophy) ต้องเผชิญกับการไม่สามารถทำกิจกรรมในชีวิตประจำวันได้มากขึ้นเรื่อย ๆ ทำให้เขาใช้เวลาส่วนใหญ่ไปกับการเล่นวิดีโอเกม โดยเฉพาะเกม เวิลด์ออฟวอร์คราฟต์ ซึ่งพ่อแม่ของเขากังวลว่าเขาอาจพลาดโอกาสในชีวิตโดยไม่รู้ว่าแมตส์ทำอะไรในเกม

ในช่วงท้ายของชีวิต แมตส์เริ่มเขียนบล็อกเกี่ยวกับการใช้ชีวิตร่วมกับโรคนี้ เมื่อเขาเสียชีวิตในวัย 25 ปี เขาทิ้งรหัสผ่านบล็อกให้ครอบครัว ซึ่งพวกเขาใช้ประกาศข่าวการเสียชีวิตของเขา เรื่องนี้นำไปสู่การตอบกลับจากผู้คนหลายสิบคน ภาพยนตร์เรื่องนี้เล่าถึงชีวิตของแมตส์ในกิลด์ Starlight ของ เวิลด์ออฟวอร์คราฟต์ ที่เขาเล่นเป็นตัวละครชื่อไอบีลิน เรดมอร์ ผ่านแอนิเมชันที่อ้างอิงจากเกม สลับกับบทสัมภาษณ์จากสมาชิกกิลด์ ครอบครัว และข้อความจากบล็อกของเขา

ในฐานะไอบีลิน แมตส์เก็บตัวตนที่แท้จริงและโรคที่เขาเผชิญไว้เป็นความลับ เพราะกลัวว่าสมาชิกกิลด์จะปฏิบัติต่อเขาแตกต่างออกไป เขาจึงปฏิเสธการสื่อสารรูปแบบอื่นนอกจากข้อความ แต่ถึงกระนั้น เขาก็สร้างความสัมพันธ์ที่ใกล้ชิดกับสมาชิกกิลด์คนอื่น ๆ และได้รับการมองว่าเป็นเพื่อนที่น่าเชื่อถือที่คนอื่นสามารถเล่าปัญหาให้ฟังได้

อาการของแมตส์แย่ลงตามกาลเวลา ทำให้การเล่นเกมเป็นเรื่องยากขึ้น เขาเริ่มมีอาการหงุดหงิดและเกิดดราม่าในความสัมพันธ์กับสมาชิกกิลด์ จนถึงขั้นแสดงความโกรธใส่เพื่อนกิลด์คนหนึ่ง เมื่ออาการของเขาทรุดลงอย่างหนักจนต้องเข้ารับการรักษาในโรงพยาบาล เพื่อนกิลด์คนหนึ่งเริ่มกังวลกับการหายไปของแมตส์และเผชิญหน้ากับเขา แมตส์จึงตัดสินใจเล่าเรื่องอาการป่วยของเขาให้เพื่อนฟัง พร้อมทั้งแสดงความกังวลว่าคนอื่นจะรับรู้เรื่องนี้ เพื่อนของเขาสนับสนุนให้แมตส์เปิดใจกับกิลด์ และแมตส์ก็เลือกที่จะขอโทษสำหรับพฤติกรรมก่อนหน้านี้ พร้อมทั้งแชร์บล็อกของเขากับสมาชิกกิลด์

ท้ายที่สุด แมตส์เสียชีวิตจากโรคกล้ามเนื้อเสื่อมดูเชน สมาชิกกิลด์ห้าคนจากต่างประเทศเดินทางมาร่วมงานศพของเขาที่เมืองออสโล ส่วนที่เหลือรวมตัวกันในเกม ซึ่งกลายเป็นประเพณีประจำปี ภาพยนตร์จบลงด้วยภาพหลุมศพของแมตส์ ซึ่งจารึกไว้ว่า "แมตส์ 'ไอบีลิน' สตีน"

 การเปิดตัว 
อีเบลิน: สุดยอดชีวิตเกมเมอร์ เปิดตัวครั้งแรกเมื่อวันที่ 19 มกราคม 2024 ในการแข่งขันสารคดีโลกของ เทศกาลภาพยนตร์ซันแดนซ์ 2024 ซึ่งได้รับรางวัล 2 รางวัล ได้แก่ ออดิเอนซ์ อะวอร์ด: เวิลด์ ซินีมา ดอคคิวเมนทารี และ เดอะ ไดเร็กติง อะวอร์ดส์: เวิลด์ ซินีมา ดอคคิวเมนทารี หลังจากนั้นไม่นาน เน็ตฟลิกซ์ ก็ได้ลิขสิทธิ์จัดจำหน่ายภาพยนตร์เรื่องนี้

ภาพยนตร์เรื่องนี้ได้เข้าฉายตามเทศกาลต่าง ๆ เช่น เทศกาลภาพยนตร์ ชิคาโก คริทิกส์ ฟิล์ม เฟสติวัล ในเดือนพฤษภาคม และ เทศกาลภาพยนตร์นานาชาตินิวซีแลนด์ ในเดือนสิงหาคม โดยชื่อภาพยนตร์ถูกขยายเป็น The Remarkable Life of Ibelin นอกจากนี้ ภาพยนตร์ยังได้รับเลือกให้ฉายใน เทศกาลภาพยนตร์มามี มุมไบ 2024 ในหมวดภาพยนตร์โลกอีกด้วย

 การตอบรับ 

 รางวัล 
 รางวัล วันที่ ประเภท ผู้รับ ผล  เทศกาลภาพยนตร์ซันแดนซ์ 28 มกราคม 2024 รางวัล เวิลด์ ซินีมา ดอคคิวเมนทารี – แกรนด์ จูรี ไพรซ์ อีเบลิน: สุดยอดชีวิตเกมเมอร์  The Complete List of 2024 Sundance Film Festival Award Winners|Sundance Film Festival รางวัล เวิลด์ ซินีมา ดอคคิวเมนทารี – ออดิเอนซ์ อะวอร์ดส์  รางวัล เวิลด์ ซินีมา ดอคคิวเมนทารี – ไดเร็กติง เบนจามิน รี  อามันดา อะวอร์ดส์ 23 สิงหาคม 2024 ภาพยนตร์ยอดเยี่ยม เบนจามิน รี & อิงวิล กิสเก   สารคดียอดเยี่ยม  ผู้กำกับยอดเยี่ยม เบนจามิน รี  การตัดต่อยอดเยี่ยม โรเบิร์ต สเต็นกอร์ด  วิชวลเอฟเฟกต์ยอดเยี่ยม  เทศกาลภาพยนตร์ซูริก 13 ตุลาคม 2024 สารคดีนานาชาติยอดเยี่ยม อีเบลิน: สุดยอดชีวิตเกมเมอร์  

 อ้างอิง 

 แหล่งข้อมูลอื่น 


หมวดหมู่:ภาพยนตร์ปี 2024
หมวดหมู่:ภาพยนตร์สารคดีนอร์เวย์
หมวดหมู่:ภาพยนตร์สารคดีปี 2024
หมวดหมู่:เวิลด์ออฟวอร์คราฟต์
หมวดหมู่:ภาพยนตร์เกี่ยวกับโรคและความผิดปกติ
หมวดหมู่:ภาพยนตร์เกี่ยวกับเกม
หมวดหมู่:ภาพยนตร์กำกับโดยเบนจามิน รี
หมวดหมู่:ภาพยนตร์สารคดีของ เน็ตฟลิกซ์